গতকাল শুক্রবার দেয়া বিবৃতিতে তিনি বলেন, গত ৪ সেপ্টেম্বর সকাল ১১টায় জামায়াতের ১টি গাড়ি জব্দ করে গাড়ির ড্রাইভার ও ২ জন কর্মীকে সুন্দরগঞ্জ থানার পুলিশ অন্যায়ভাবে আটক করেছে। গাইবান্ধা জেলা শাখা জামায়াতের আমীর আবদুর রহিম সরকার ও সেক্রেটারী মোঃ আবদুল করিমসহ ৮ জনের নাম উল্লেখ করে অজ্ঞাত আরও ৩০ জনের বিরুদ্ধে মিথ্যা মামলা দায়ের করার ঘটনার মধ্য দিয়ে সরকারের স্বৈরাচারী চরিত্রই অত্যন্ত নগ্নভাবে প্রকাশিত হয়েছে। গাড়ি আটক এবং জামায়াত নেতা-কর্মীদের বিরুদ্ধে মামলা দেয়ার মত কোন ঘটনাই ঘটেনি। হীন রাজনৈতিক উদ্দেশ্য চরিতার্থ করার জন্যই পুলিশ এ মিথ্যা মামলা দায়ের করেছে। পুলিশ সম্পূর্ণ দলীয় কর্মীর মত আচরণ করছে। পুলিশের এহেন আচরণ অত্যন্ত দুঃখজনক। পুলিশের এ ধরনের আচরণের বিরুদ্ধে প্রতিবাদে সোচ্চার হওয়ার জন্য তিনি দেশবাসীর প্রতি আহ্বান জানান।